SET พรุ่งนี้ทรงตัว เน้นเก็งกำไรงบ บจ.
บล.โกลเบล็ก มองตลาด (19 ก.พ.) จะแกว่งตัวในกรอบ แนวรับ 1,280 จุด ส่วนแนวต้าน 1,300 จุด เนื่องจากตลาดฯยังไม่มีปัจจัยใหม่หนุน และส่วนใหญ่ยังคงเล่นเก็งกำไรตามผลประกอบการของบริษัทจดทะเบียน
18 ก.พ. 2559

นายชัยยศ จิวางกูร ผู้อำนวยการฝ่ายวิเคราะห์หลักทรัพย์ บล.โกลเบล็ก เปิดเผยถึงตลาดหุ้นไทยวันนี้ (18 ก.พ.) ได้รับแรงหนุนจากราคาน้ำมันที่ปรับตัวขึ้น แต่ก็มาเจอแรงขายจากหุ้นในกลุ่มรับเหมาก่อสร้าง ทำให้ดัชนีฯแกว่งแคบ แต่ก็สามารถยืนในแดนบวกได้เป็นส่วนใหญ่
ขณะที่ตลาดหุ้นอื่นในภูมิภาคเอเชียวันนี้ส่วนใหญ่อยู่ในแดนบวก แต่ตลาดในยุโรปเทรดในช่วงบ่ายนี้ก็ติดลบ ด้านราคาน้ำมันฟิวเจอร์ และดาวโจนส์ฟิวเจอร์ก็ติดลบเล็กน้อย
แนวโน้มการลงทุนในวันพรุ่งนี้ (19 ก.พ.) เชื่อว่าตลาดจะแกว่งตัวในกรอบ แนวรับ 1,280 จุด ส่วนแนวต้าน 1,300 จุด เนื่องจากตลาดฯยังไม่มีปัจจัยใหม่หนุน และส่วนใหญ่ยังคงเล่นเก็งกำไรตามผลประกอบการของบริษัทจดทะเบียน
 
หลักทรัพย์ที่มีมูลค่าการซื้อขายสูงสุด 5 หลักทรัพย์
PTT ปิดที่ 250.00 บาท เพิ่มขึ้น 7.00 บาท
PTTEP ปิดที่ 66.50 บาท เพิ่มขึ้น 1.75 บาท
AOT ปิดที่ 400.00 บาท เพิ่มขึ้น 4.00 บาท
PTTGC ปิดที่ 53.75 บาท เพิ่มขึ้น 0.25 บาท
SCC ปิดที่ 430.00 บาท เพิ่มขึ้น 8.00 บาท